proxectonos/corpus_dominio_legal_administrativo_tmp huggingface dataset:
EXTRACTO da Orde do 29 de decembro de 2021 pola que se establecen as bases reguladoras das axudas destinadas a accións de fomento da prevención de riscos laborais e se convocan na Comunidade Autónoma de Galicia no exercicio 2022 (código de procedemento TR852A).
Consellería de Emprego e Igualdade — III. Outras disposicións — 27/01/2022

BDNS (Idenf.): 607297.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
Na liña 1:
As asociacións sindicais intersectoriais no ámbito da Comunidade Autónoma de Galicia constituídas ao abeiro da Lei orgánica 11/1985, do 2 de agosto, de liberdade sindical, e as asociacións empresariais constituídas ao abeiro da Lei 19/1977, do 1 de abril, sobre regulación do dereito de asociación sindical.
Na liña 2:
a) As asociacións empresariais galegas sectoriais ou intersectoriais constituídas ao abeiro da Lei 19/1977, do 1 de abril, sobre regulación do dereito de asociación sindical.
b) As organizacións sindicais con representatividade, no ámbito da Comunidade Autónoma de Galicia, tanto de carácter sectorial como intersectorial.
c) As fundacións sectoriais paritarias para a promoción da prevención da seguridade e saúde laboral, nadas da negociación colectiva ou de acordos sectoriais, con sede e actividade en Galicia.
d) Asociacións profesionais de traballadores e traballadoras autónomos/as rexistradas segundo o establecido no Decreto 406/2009, do 22 de outubro, que recollan expresamente nos seus estatutos que teñen entre os seus fins o fomento da prevención de riscos laborais.
Segundo.
Obxecto
1. Esta orde ten por obxecto o establecemento das bases reguladoras e a convocatoria para o ano 2022 da concesión de subvencións, pola Consellería de Emprego e Igualdade, Dirección Xeral de Relacións Laborais, mediante o réxime de concorrencia competitiva, co fin de levar a cabo accións de formación, sensibilización, asesoramento e fomento da prevención de riscos laborais en Galicia (procedemento TR852A).
Terceiro.
Bases reguladoras
Orde do 29 de decembro de 2021 pola que se establecen as bases reguladoras das axudas destinadas a accións de fomento da prevención de riscos laborais e se convocan na Comunidade Autónoma de Galicia no exercicio 2022 (código de procedemento TR852A).
Cuarto.
Importe
1. Estas axudas distribúense en dúas liñas:
a) Liña 1: formación e actividades de asesoramento e sensibilización en materia de prevención de riscos laborais de carácter intersectorial. Esta liña ten un orzamento de 1.000.000 euros.
b) Liña 2: formación e outras actividades de fomento en materia de prevención de riscos laborais de carácter sectorial. Esta liña ten un orzamento de 490.000 euros.
Quinta.
Prazo de presentación de solicitudes
O prazo para a presentación das solicitudes será dun mes contado desde o día seguinte ao da publicación desta orde no
Diario Oficial de Galicia
.
Santiago de Compostela, 29 de decembro de 2021
CORRECCIÓN DE ERROS. Resolución do 2 de decembro de 2021 pola que se ordena a publicación do Acordo do Consello da Xunta de Galicia do 2 de decembro de 2021 polo que se aproba a modificación da relación de postos de traballo da Vicepresidencia Primeira e Consellería de Presidencia, Xustiza e Turismo.
Consellería de Facenda e Administración Pública — III. Outras disposicións — 27/01/2022

Advertido erro na Resolución do 2 de decembro de 2021, publicada no DOG número 235, do xoves 9 de decembro de 2021, é necesario facer a oportuna corrección:
– Na páxina 59598 debe suprimirse o centro de destino «S.X. DE COORDINACIÓN DE SERVIZOS TRANSVERSAIS (A ESTRADA)», así como o posto «PR.C02.00.005.36170.420.-OFICIAL 1ª CONDUTOR/A».
CORRECCIÓN DE ERROS. Orde do 23 de decembro de 2021 pola que se establecen as bases reguladoras das axudas para a prevención dos danos que causan determinadas especies de fauna silvestre e se convocan para o ano 2022 (código de procedemento MT809D).
Consellería de Medio Ambiente, Territorio e Vivenda — III. Outras disposicións — 27/01/2022

Advertido erro na referida orde, publicada no DOG núm. 13, do xoves 20 de xaneiro de 2022, realízase a seguinte corrección:
Primeiro. Substitúese o anexo III da páxina 3214 polo que figura ao final desta disposición.
Segundo. Esta corrección non afecta o prazo de presentación de solicitudes.
RESOLUCIÓN do 14 de xaneiro de 2022, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 31 de decembro de 2020 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2021 (Diario Oficial de Galicia número 29, do 12 de febreiro) e da Orde do 4 de agosto de 2021 pola que se realiza a segunda convocatoria para o ano 2021 do Programa I de axudas ao custo salarial de persoas traballadoras en situación ou risco de exclusión social nas empresas de inserción laboral (Diario Oficial de Galicia número 161, do 23 de agosto).
Consellería de Emprego e Igualdade — III. Outras disposicións — 26/01/2022

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións indicadas no anexo desta resolución, concedidas ao abeiro da Orde do 31 de decembro de 2020, da Consellería de Economía, Emprego e Industria, pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2021, da Orde do 11 de xuño de 2021 pola que se amplía a dotación orzamentaria da Orde do 31 de decembro (DOG núm. 118, do 23 de xuño) e da Orde do 4 de agosto de 2021 pola que se realiza a segunda convocatoria para o ano 2021 do Programa I de axudas ao custo salarial de persoas traballadoras en situación ou risco de exclusión social nas empresas de inserción laboral (DOG núm. 161, do 23 de agosto).
Os programas de incentivos ás empresas de inserción laboral (EIL) regulados nesta orde están financiados con fondos finalistas do Estado recibidos do Servizo Público de Emprego Estatal con cargo ás aplicacións 11.04.324C 470.5 e 11.04.324C 481.5 (código de proxecto 2015 00561).
Santiago de Compostela, 14 de xaneiro de 2022
Programa I: axudas ao mantemento do custo salarial das persoas traballadoras en situación ou risco de exclusión social.
Programa II: axudas para compensar os custos adicionais do emprego de persoas en risco ou situación de exclusión social.
RESOLUCIÓN do 18 de xaneiro de 2022, da Secretaría Xeral Técnica da Consellería de Emprego e Igualdade, pola que se dá publicidade dos convenios de colaboración subscritos por esta consellería no terceiro cuadrimestre do ano 2021.
Consellería de Emprego e Igualdade — III. Outras disposicións — 26/01/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Emprego e Igualdade nos meses de setembro a decembro de 2021, que se incorpora como anexo a esta resolución.
Santiago de Compostela, 18 de xaneiro de 2022
RESOLUCIÓN do 17 de xaneiro de 2022 pola que se dá publicidade dos convenios de colaboración subscritos por este organismo no terceiro cuadrimestre do ano 2021.
Instituto de Seguridade e Saúde Laboral de Galicia — III. Outras disposicións — 25/01/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos polo Instituto de Seguridade e Saúde Laboral de Galicia nos meses de setembro, outubro, novembro e decembro do ano 2021, que se incorpora como anexo a esta resolución.
Santiago de Compostela, 17 de xaneiro de 2022
RESOLUCIÓN do 14 de xaneiro de 2022 pola que se dá publicidade dos convenios de colaboración subscritos no terceiro cuadrimestre do ano 2021.
Axencia Galega de Innovación — III. Outras disposicións — 25/01/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de setembro, outubro, novembro e decembro do ano 2021, que se incorpora como anexo a esta resolución.
Santiago de Compostela, 14 de xaneiro de 2022
EXTRACTO da Orde do 29 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2022 e 2023 (código de procedemento TR811A).
Consellería de Emprego e Igualdade — III. Outras disposicións — 25/01/2022

BDNS (Identif.): 606566.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na base de datos nacional de subvencións ( http://www.pap.minhap.gob.es/bdnstrans).
Primeiro. Entidades beneficiarias
– As asociacións de entidades de economía social.
– Os concellos de Galicia, e as áreas metropolitanas, mancomunidades de municipios e os consorcios locais.
– As cámaras de comercio.
– As universidades.
– As fundacións e asociacións, e as organizacións profesionais, empresariais e sindicais.
As entidades beneficiarias deben ter formalizada a súa adhesión á Rede Eusumo mediante a subscrición de convenio de colaboración coa Consellería de Economía, Emprego e Industria, nos termos previstos no artigo 13 do Decreto 225/2012, do 15 de novembro, polo que se crea a Rede Eusumo para o fomento do cooperativismo e da economía social e se regula o seu funcionamento, con anterioridade á publicación da orde de convocatoria.
Segundo. Obxecto e finalidade
Realizar actividades de promoción e impulso do cooperativismo e da economía social.
Terceiro. Bases reguladoras
Orde do 29 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2022 e 2023 (código de procedemento TR811A).
Cuarto. Contía
O orzamento total ascende a seiscentos oitenta e tres mil euros (683.000,00 €), distribuído en dúas anualidades: anualidade 2022, 258.000,00 €; anualidade 2023, 425.000,00 €.
Quinto. Prazo de presentación de solicitudes
O prazo xeral para a presentación das solicitudes de axuda é un mes contado a partir do día seguinte ao da publicación da convocatoria no Diario Oficial de Galicia.
Sexto. Outros datos
Unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 29 de decembro de 2021
CORRECCIÓN DE ERROS. Resolución do 31 de decembro de 2021, da Secretaría Xeral da Igualdade, pola que se resolven as axudas con cargo á Resolución do 15 de setembro de 2021 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social dirixidos á promoción da igualdade entre mulleres e homes e de prevención e loita contra a violencia de xénero, con cargo á asignación do 0,7 % do imposto sobre a renda das persoas físicas para o ano 2021 (código de procedemento SI452A) (Diario Oficial de Galicia número 186, do 27 de setembro).
Consellería de Emprego e Igualdade — III. Outras disposicións — 25/01/2022

Advertidos erros na Resolución do 31 de decembro de 2021, publicada no Diario Oficial de Galicia nº 13, do 20 de xaneiro de 2022, cómpre facer as oportunas correccións e publicar a listaxe das entidades denegadas e desistidas, segundo se indica no punto segundo da resolución.
RESOLUCIÓN do 17 de xaneiro de 2022, da Secretaría Xeral para o Deporte, pola que se dá publicidade dos convenios de colaboración subscritos por esta secretaría no terceiro cuadrimestre do ano 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 25/01/2022

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á seguinte relación de convenios que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de setembro, outubro, novembro e decembro.
– Convenios de colaboración subscritos pola Secretaría Xeral para o Deporte nos meses de abril e maio que non foron enviados na resolución do segundo cuadrimestre.
Santiago de Compostela, 17 de xaneiro de 2022
EXTRACTO da Orde do 27 de decembro de 2021 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2022. Programa I: axudas ao mantemento do custo salarial das persoas traballadoras en risco ou situación de exclusión social (código de procedemento TR356A).
Consellería de Emprego e Igualdade — III. Outras disposicións — 26/01/2022

BDNS (Identif.): 606886.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
1. As empresas de inserción laboral inscritas como tales no Rexistro Administrativo das Empresas de Inserción Laboral de Galicia, de acordo co disposto no Decreto 156/2007, do 19 de xullo, que regula o procedemento para a cualificación das empresas de inserción laboral e que teñan o centro de traballo na Comunidade Autónoma de Galicia, sempre que cumpran as condicións e os requisitos establecidos nas bases reguladoras.
2. Tamén poderán solicitar e ser beneficiarias das axudas aquelas empresas que na data de presentación da solicitude da axuda solicitasen a súa cualificación como EIL, de conformidade co Decreto 156/2007.
Segundo.
Obxecto
Promover a inserción sociolaboral das persoas en situación ou en risco de exclusión social mediante o establecemento de medidas de fomento das empresas de inserción laboral, previamente cualificadas no Rexistro Administrativo de EIL de Galicia, que teñan centros de traballo na Comunidade Autónoma de Galicia.
A través deste programa subvenciónanselles parcialmente ás empresas de inserción laboral os custos salariais das persoas traballadoras en situación ou en risco de exclusión social que teñan contratacións mínimas de seis (6) meses.
Terceiro.
Importe
Para a concesión das axudas reguladas neste programa destínanse 865.000,00 euros con cargo á aplicación 11.04.324C.470.5, código de proxecto 201500561.
Cuarto.
Bases reguladoras
Orde do 27 de decembro de 2021 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2022 (código de procedemento TR356A).
Quinto.
Prazo de presentación de solicitudes
O prazo de presentación de solicitudes será desde o día seguinte ao da publicación desta orde no
Diario Oficial de Galicia
ata o 30 de setembro de 2022. Cada entidade só poderá presentar unha única solicitude.
Sexto.
Outros datos
As axudas concédense en réxime de concorrencia non competitiva.
O período subvencionable comprenderá desde o 1 de outubro de 2021 ata o 30 de setembro de 2022.
A data máxima de xustificación das accións subvencionadas será o 8 de novembro de 2022.
Santiago de Compostela, 27 de decembro de 2021
EXTRACTO da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se convocan para o ano 2022 (código de procedemento IN519D).
Vicepresidencia segunda e Consellería de Economía, Empresa e Innovación — III. Outras disposicións — 26/01/2022

BDNS (Identif.): 606957.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia.
Segundo. Obxecto
Reforzo e extensión das redes de distribución eléctrica que dan servizo aos parques empresariais existentes ou en desenvolvemento da Comunidade Autónoma de Galicia.
Terceiro. Bases reguladoras
Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se convocan para o ano 2022 (código de procedemento IN519D).
Publicadas no
Diario Oficial de Galicia
.
Cuarto. Contía
Anualidade 2022: 1.600.737,00 €.
Anualidade 2023: 2.000.000,00 €.
Importe total da convocatoria: 3.600.737,00 €.
Intensidade das axudas: 80 % do importe total considerado como subvencionable, cun máximo de 1.000.000,00 € por solicitude.
Quinto. Prazo de presentación de solicitudes
Catro meses contados desde o día seguinte ao da publicación da Orde do 27 de decembro de 2021 no
Diario Oficial de Galicia
.
Sexto. Outros datos
Poderase anticipar ata o 50 % do importe da subvención concedida.
Santiago de Compostela, 27 de decembro de 2021
EXTRACTO da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se convocan para o ano 2022 (código de procedemento IN541A).
Vicepresidencia segunda e Consellería de Economía, Empresa e Innovación — III. Outras disposicións — 26/01/2022

BDNS (Identif.): 606974.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia.
Segundo. Obxecto
Construción, reforma e/ou equipamento interior de naves industriais, co fin de crear un viveiro industrial de empresas.
Terceiro. Bases reguladoras
Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se convocan para o ano 2022 (código de procedemento IN541A).
Publicadas no Diario Oficial de Galicia.
Cuarto. Contía
Anualidade 2022: 750.000,00 €.
Anualidade 2023: 750.000,00 €.
Importe total da convocatoria: 1.500.000,00 €.
Intensidade das axudas: 80 % do importe total considerado como subvencionable, cun máximo de 240.000,00 € por solicitude (só se admite unha solicitude por concello).
Quinto. Prazo de presentación de solicitudes
Un mes contado desde o día seguinte ao da publicación da Orde do 27 de decembro de 2021 no Diario Oficial de Galicia.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 27 de decembro de 2021
EXTRACTO da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN519B).
Vicepresidencia segunda e Consellería de Economía, Empresa e Innovación — III. Outras disposicións — 26/01/2022

BDNS (Identif.): 606968.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia. As solicitudes poderanse presentar individualmente ou de forma conxunta baixo calquera fórmula (agrupación, asociación, mancomunidade, fusión ou calquera outra similar).
Segundo. Obxecto
Mellora dos servizos e acondicionamento de infraestruturas existentes ou de nova incorporación, co fin de que as empresas radicadas nos parques empresariais de Galicia poidan dispoñer de condicións máis competitivas para desenvolver a súa actividade económica.
Terceiro. Bases reguladoras
Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN519B).
Publicadas no Diario Oficial de Galicia.
Cuarto. Contía
Importe total da convocatoria: 3.250.000,00 €.
Intensidade das axudas: 80 % do importe total considerado como subvencionable, cun máximo de 120.000,00 € para as solicitudes individuais e de 138.000,00 € para as solicitudes conxuntas.
Quinto. Prazo de presentación de solicitudes
Un mes contado desde o día seguinte ao da publicación da Orde do 27 de decembro de 2021 no Diario Oficial de Galicia.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 27 de decembro de 2021
ORDE do 16 de decembro de 2022 pola que se publica a resolución pola que se resolven as bolsas do programa Retorna Mocidade establecidas na Orde do 4 de agosto de 2022.
Consellería de Cultura, Educación, Formación Profesional e Universidades — III. Outras disposicións — 26/12/2022

Mediante a Orde do 4 de agosto de 2022 (DOG do 19 de agosto) establécese o procedemento para a adxudicación de bolsas para persoas galegas residentes no estranxeiro interesadas en retornar e cursar certos estudos de formación profesional no curso académico 2022/23 en centros educativos de Galicia (código de procedemento ED333B).
O artigo 13 establece que se publicará no
Diario Oficial de Galicia
a resolución pola que se resolve a convocatoria destas bolsas, coa lista de persoas beneficiarias en cada ensinanza, a de suplentes e a de solicitudes denegadas.
En virtude do exposto anteriormente,
Primeiro. Conceder as bolsas ás persoas que se relacionan no anexo I e denegalas ás persoas que se relacionan no anexo II desta orde, polas causas especificadas. Así mesmo, estas listaxes publicaranse no portal educativo da consellería e no portal da formación profesional http://www.edu.xunta.gal/fp/
A dotación, a contía, a distribución dos pagamentos e as condicións para a adxudicación das bolsas serán as establecidas na Orde do 4 de agosto de 2022.
Segundo. A publicación da listaxe de persoas beneficiarias terá os mesmos efectos que a notificación, segundo se establece no artigo 45 da Lei 39/2015, do 1 de outubro, do procedemento administrativo común das administracións públicas.
Terceiro. Contra esta resolución, que pon fin á vía administrativa, as persoas interesadas poderán interpor recurso potestativo de reposición ante o conselleiro de Cultura, Educación, Formación Profesional e Universidades, no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de decembro de 2022
Persoas beneficiarias da bolsas, con adxudicación no ensino do CIFP Ferrolterra.
Persoas beneficiarias das bolsas, con adxudicación no ensino do CIFP Someso.
Persoas beneficiarias das bolsas, con adxudicación no ensino do CIFP Universidade Laboral.
Motivos de exclusión:
1. Solicitude presentada fóra de prazo.
2. A persoa solicitante non é menor de 40 anos.
3. A persoa solicitante non emendou a documentación requirida.
DECRETO 219/2022, do 15 de decembro, polo que se nomean dous vogais do Consello Reitor da Escola Galega de Administración Pública, expertos no eido da Administración pública.
Consellería de Facenda e Administración Pública — II. Autoridades e persoal — 29/12/2022

O artigo 7 da Lei 4/1987, do 27 de maio, de creación da Escola Galega de Administración Pública de Galicia (EGAP), modificado pola Lei 10/1989, do 10 de xullo, e pola Lei 4/2021, do 28 de xaneiro, establece a composición do Consello Reitor do dito organismo. No número 3, letra c), do mesmo artigo sinálase que formarán parte do citado consello cinco expertos de recoñecido prestixio no eido da Administración pública, nomeados polo Consello da Xunta de Galicia.
De acordo co anterior e co fin de dar cumprimento a este mandato, mediante este decreto procédese á renovación parcial dos ditos vogais expertos no eido da Administración pública para, en concreto, nomear como vogais do Consello Reitor da EGAP a Xosé Antón Sarmiento Méndez, letrado oficial maior do Parlamento de Galicia, e a Mónica Siota Álvarez, profesora contratada doutora de Dereito Financeiro e Tributario da Universidade de Vigo.
Na súa virtude, por proposta do conselleiro de Facenda e Administración Pública e logo de deliberación do Consello da Xunta de Galicia na súa reunión do día quince de decembro de dous mil vinte e dous,
Artigo único
Nomear como novos vogais do Consello Reitor da Escola Galega de Administración Pública, na súa calidade de expertos no eido da Administración pública, a Xosé Antón Sarmiento Méndez e a Mónica Siota Álvarez.
Agradecer os servizos prestados a Ángel Gómez-Iglesias Casal, catedrático de Dereito Romano da Universidade de Santiago de Compostela, e a José Luis Carro Fernández-Valmayor, catedrático de Dereito Administrativo da Universidade de Santiago de Compostela.
Disposición derradeira única
Este decreto entrará en vigor o día seguinte ao da súa publicación no
Diario Oficial de Galicia.
Santiago de Compostela, quince de decembro de dous mil vinte e dous
EXTRACTO da Orde do 15 de decembro de 2022 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2023 (código de procedemento CT130A).
Consellería de Cultura, Educación, Formación Profesional e Universidades — III. Outras disposicións — 26/12/2022

BDNS (Identif.): 665114.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Os entes locais e as entidades privadas sen ánimo de lucro galegas que conten cun local estable destinado a arquivo e custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Segundo. Obxecto
O obxecto da presente orde é establecer as bases reguladoras e convocar axudas destinadas á mellora dos arquivos de Galicia, garantindo unha custodia responsable e o acceso dos cidadáns aos documentos (código de procedemento CT130A).
A finalidade da axuda é a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
As axudas reguladas nesta orde concederanse en réxime de concorrencia competitiva e baixo os principios de publicidade, transparencia, concorrencia, obxectividade, igualdade, non discriminación, eficacia e eficiencia.
Terceiro. Bases reguladoras
Orde do 15 de decembro de 2022 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2023 (código de procedemento CT130A).
Cuarto. Importe
Para a concesión das subvencións convocadas destinarase un crédito total de cento corenta e cinco mil euros (145.000 €), coa seguinte distribución por aplicacións orzamentarias:
10.04.432A.760.0: 110.000 €.
10.04.432A.781.0: 35.000 €.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 15 de decembro de 2022
EXTRACTO da Resolución do 16 de decembro de 2022, conxunta da Consellería de Cultura, Educación, Formación Profesional e Universidades e da entidade pública empresarial Augas de Galicia, pola que se aproban as bases reguladoras e se convocan os premios Innovaugas 2022 para os centros educativos da Comunidade Autónoma de Galicia durante o curso escolar 2022/23 (código de procedemento AU302A).
Augas de Galicia — III. Outras disposicións — 28/12/2022

BDNS (Identif.): 666306.
Primeiro.
Destinatarios
Poderán participar nesta convocatoria os centros educativos que oferten ensinanzas de 1º e 2º curso de primaria na Comunidade Autónoma de Galicia. Cada centro poderá participar cunha ou varias aulas destes dous cursos. Cada aula constituirá un equipo conformado polo alumnado da aula e un docente responsable.
Admitirase unha participación por aula.
Segundo.
Obxecto
Convocar os premios Innovaugas e establecer as súas bases reguladoras de participación durante o curso escolar 2022/2023 (código de procedemento AU302A).
Terceiro.
Bases reguladoras
Publícase conxuntamente este extracto coa Resolución do 15 de decembro de 2022, conxunta da Consellería de Cultura, Educación, Formación Profesional e Universidades e da entidade pública empresarial Augas de Galicia pola que se aproban as bases reguladoras e se convocan os premios Innovaugas 2022 para os centros educativos da Comunidade Autónoma de Galicia durante o curso escolar 2022/2023 (código de procedemento AU302A).
Cuarto.
Importe
O importe total en metálico destinado para esta convocatoria será de 12.000,00 € con cargo á conta financeira 6568 subvencións a institucións sen fin de lucro da entidade pública empresarial Augas de Galicia, coa seguinte distribución de anualidades:
2022: 0,00 €.
2023: 12.000,00 €.
Quinto.
Prazo de presentación de solicitudes
O prazo de presentación de solicitudes será desde o día seguinte ao da publicación desta resolución no
Diario Oficial de Galicia
e ata o 31 de xaneiro de 2023.
Santiago de Compostela, 16 de decembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade ao Convenio de colaboración coa Asociación Clúster do Naval Galego (Aclunaga) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europeo aprobou o pasado 21 de xullo de 2020 o instrumento financeiro NextGeneration EU, que inclúe como elemento central un mecanismo para a recuperación e a resiliencia, e o 27
de abril de 2021, por acordo do Consello de Ministros, aprobouse o proxecto do Plan de recuperación, transformación e resiliencia para España.
No marco do devandito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade do Convenio de colaboración asinado entre a Consellería de Promoción do Emprego e Igualdade e a Asociación Clúster do Naval Galego (Aclunaga) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre Aclunaga e a Consellería de Promoción do Emprego e Igualdade para realizar accións formativas, de carácter non formal, de cualificación e recualificación da poboación activa no sector da construción naval, que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e empresarial da construción naval e que, con carácter orientativo, poden ser as recollidas no anexo 1 deste convenio, e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de douscentos trinta e sete mil douscentos noventa e seis euros (237.296,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do Convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 5 de maio de 2022.
Santiago de Compostela, 28 de novembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade do Convenio de colaboración co Clúster de Empresas de Automoción de Galicia (Ceaga) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europeo aprobou o pasado 21 de xullo de 2020 o instrumento financeiro NextGeneration EU, que inclúe como elemento central un mecanismo para a recuperación e a resiliencia, e
o 27 de abril de 2021, por acordo do Consello de Ministros, aprobouse o proxecto de Plan de recuperación, transformación e resiliencia para España.
No marco do devandito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade do Convenio de colaboración asinado entre a Consellería de Promoción do Emprego e Igualdade e o Clúster de Empresas de Automoción de Galicia (Ceaga) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre Ceaga e a Consellería de Promoción do Emprego e Igualdade para realizar accións formativas, de carácter non formal, de cualificación e recualificación da poboación activa no sector da automoción, que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e empresarial da automoción e que, con carácter orientativo, poden ser as recollidas no anexo 1 deste convenio, e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de douscentos sesenta e tres mil corenta e oito euros (263.048,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do Convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 11 de maio de 2022.
Santiago de Compostela, 28 de novembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade do Convenio de colaboración co Clúster das Enerxías Renovables de Galicia (Cluergal) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europeo aprobou o pasado 21 de xullo de 2020 o instrumento financeiro NextGeneration EU, que inclúe como elemento central un mecanis
mo para a recuperación e resiliencia, e o 27 de abril de 2021, por acordo do Consello de Ministros, aprobouse o proxecto de Plan de recuperación, transformación e resiliencia para España.
No marco do devandito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade do Convenio de colaboración asinado entre a Consellería de Promoción do Emprego e Igualdade e o Clúster das Enerxías Renovables de Galicia (Cluergal) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre Cluergal e a Consellería de Promoción do Emprego e Igualdade para realizar accións formativas, de carácter non formal, de cualificación e recualificación da poboación activa no sector das enerxías renovables que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e empresarial das enerxías renovables e que, con carácter orientativo, poden ser as recollidas no anexo 1 deste convenio e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de trescentos cincuenta e un mil trescentos sesenta euros (351.360,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do Convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 11 de maio de 2022.
Santiago de Compostela, 28 de novembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade do Convenio de colaboración coa Asociación Clúster TIC de Galicia para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europ
eo aprobou o pasado 21 de xullo de 2020 o instrumento financeiro NextGeneration EU, que inclúe como elemento central un mecanismo para a recuperación e a resiliencia, e o 27 de abril de 2021, por acordo do Consello de Ministros, aprobouse o proxecto de Plan de recuperación, transformación e resiliencia para España.
No marco do devandito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade do convenio de colaboración asinado entre a Consellería de Promoción do Emprego e Igualdade e Asociación Clúster TIC de Galicia para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre o Asociación Clúster TIC de Galicia e a Consellería de Promoción do Emprego e Igualdade para realizar de accións formativas, de carácter non formal, de cualificación e recualificación da poboación activa no sector das TIC, que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e empresarial das TIC e que, con carácter orientativo, poden ser as recollidas no anexo 1 deste convenio, e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de un millón oitocentos dezanove mil oitocentos noventa euros (1.819.890,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do Convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 5 de maio de 2022.
Santiago de Compostela, 28 de novembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade do Convenio de colaboración coa Asociación de Industrias do Metal e Tecnoloxías Asociadas de Galicia (Asime) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europeo aprobou o pasado 21 de xullo de 2020 o instrumento financeiro NextGeneration EU, que
inclúe como elemento central un mecanismo para a recuperación e a resiliencia, e o 27 de abril de 2021, por acordo do Consello de Ministros, aprobouse o proxecto de Plan de recuperación, transformación e resiliencia para España.
No marco do devandito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade do Convenio de colaboración asinado entre a Consellería de Promoción do Emprego e Igualdade e a Asociación de Industrias do Metal e Tecnoloxías Asociadas de Galicia (Asime) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre Asime e a Consellería de Promoción do Emprego e Igualdade para realizar accións formativas, de carácter non formal, de cualificación e recualificación da poboación activa no sector metalmecánico que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e empresarial metalmecánico e que, con carácter orientativo, poden ser as recollidas no anexo 1 deste convenio, e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de setecentos setenta e cinco mil douscentos vinte e catro euros (775.224,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do Convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 11 de maio de 2022.
Santiago de Compostela, 28 de novembro de 2022
RESOLUCIÓN do 24 de novembro de 2022 pola que se procede á publicación das subvencións concedidas e denegadas en virtude da Orde do 4 de agosto de 2022, pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual (ITS) realizados en Galicia por entidades privadas sen ánimo de lucro (código de procedemento SA645A).
Consellería de Sanidade — III. Outras disposicións — 12/12/2022

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 20 da Orde do 4 de agosto de 2022 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual (ITS) realizados en Galicia por entidades privadas sen ánimo de lucro (código de procedemento SA645A), procédese á publicación das subvencións concedidas e denegadas en virtude de dita orde.
Crédito orzamentario inicial: 901.200 €.
Aplicación orzamentaria: 1202.413A.481.2.
No que se refire ás entidades beneficiarias, aos importes concedidos, á finalidade da subvención e ás causas de denegación: véxase anexo.
Santiago de Compostela, 24 de novembro de 2022